
A V I Z


asupra propunerii legislative privind trecerea 


Institutelor Academiei în reţeaua Ministerului 


Cercetării şi Tehnologiei.





		Cu adresa nr.397 din 16 martie 1998, înregistrată sub nr.207/XVIII/11/17 martie 1998 la Comisia juridică, de disciplină şi imunităţi, Secretarul General al Camerei Deputaţilor a trimis, în vederea dezbaterii şi avizării, propunerea legislativă menţionată mai sus.


		In şedinţa din 25 martie 1998 Comisia juridică, de disciplină şi imunităţi a examinat această iniţiativă legislativă şi a hotărâr, cu majoritate de voturi, să o avizeze  negativ  pentru următoarele considerente:


		- Academia  Română este organizată şi funcţionează ca instituţie publică autonomă, cu 66 institute şi centre de cercetare ştiinţifică, jumătate fiind în sfera ştiinţelor umaniste, desfăşurând în principal activităţi de cercetare fundamentală iar Ministerul Cercetării şi Tehnologiei are sub autoritatea sa institute de cercetări care au în principal ca obiect de activitate caracter tehnic, aplicativ şi este autoritate a administraţiei publice centrale în subordinea Guvernului având influenţe politice directe;


		- In România sunt o gamă largă de academii de profil şi Academia Română, proiectul de lege nearătând despre care instituţie de cercetare face vorbire.


		- Modurile de finanţare pentru cele două tipuri de institute este diferit. Astfel,  cele din reţeaua Academiei Române au o largă colaborare internaţională, inclusiv în privinţa finanţării pe când institutele  din reţeaua Ministerului Cercetării şi Tehnologiei sunt organizate şi funcţionează după modelul regiilor autonome.


		In raport de obiectul reglementării şi conţinutul juridic al propunerii legislative aceasta are caracter de lege ordinară.

